سوریه‌ده 2011.جی ایلده ایچ ساواش چیخدیغیندا، آمریکانین دمشق ائلچیسی اولان رابرت فورد، باشقان دونالد ترامپین بؤلوجو ترور هؤرگوتو پ‌کاکانین سوریه قولو ی.پ.گ‌یه سلاح وئرمه قراری‌نین آخماقجا اولدوغونو سؤیله‌دی.
بیر تورک قازئته‌سی‌نین سوال‌لارینی جاوابلایان رابرت فورد؛
"قیسا وعده‌ده یاخشی اولابیلر اما اورتا و اوزون وعده‌ده چوخ پیس نتیجه‌لر یاشانابیلر. ی.پ.گ چوخ حریص‌، بو سنی رادیکال حرکت‌لره دستگی آرتیرابیلر. رقه‌نی داعشدن آلابیلریک اما القاعده‌نین یئنی تیپی قارشیمیزا چیخابیلر" دئدی.
آمریکانین ترور هؤرگوتو ی.پ.گ‌یه سلاح وئرمه‌سی‌نین، اؤنم‌لی بیر متفیق اولان تورکیه ایله پروبلئم‌لره سبب اولدوغونو وورغولایان فورد؛
"تورک حکومتی‌نین بؤلوجو هؤرگوت پ‌کاکانین بعضی ترور سالدیری‌لاری‌نین روژاوا‌دان تشکیل ائتدیگینی اورتایا قویان راپور‌لارینی اوخودوم. بون‌لار چوخ جدی اتهام‌لار اما آمریکا حکومتی‌نین بون‌لارا جاواب وئردیگینی گؤرمه‌دیم. تورکیه جدی بیر جاوابی حاق ائدیر. آیریجا هر کس بونو بیلیر: بو گونون ی.پ.گ تروریستی یارین پ‌کاکا اولا‌جاق. پرزیدنت رجب طیب اردوغانین ترور قونوسون‌داکی راحاتسیز‌لیق‌لاری چوخ حاق‌لی" دئدی.
آمریکا رهبرلیگی‌نین تورکیه‌نین پ‌کاکا قونوسوندا نه قدر راحاتسیز اولدوغونو آنلامادیغینی ایفاده ائدن فورد؛
"بئله داوام ائتسه آنکارا کسین‌لیکله گله‌جکده آمریکایلا امکداش‌لیغی گؤزدن گئچیرجکدیر. ائتمک مجبوریتینده‌دیرلر چونکو آنکارانین ایشی تورکیه‌نین اولوسال گوونلیگینی تامین ائتمک" دئدی.
سوریه‌ده ایچ ساواش چیخدیغیندا رژیمین باشین‌داکی بشار اسد ایله بیر نئچه دفعه گؤروشدوگونو ده ایفاده ائدن فورد؛
"اسد یالان سؤیله‌ین بیری. خوشونا گلمه‌ین بیر بیلگی وئردیگینیزده، اونا قارشی چیخدیغینیزدا یالان سؤیله‌ییر. ایچ ساواش باشلاما‌دان اؤنجه‌کی موصاحیبه‌سینده اینسان حاق‌لاری مسئله‌سین‌دن بحث ائتدیم. چوخ عصبی‌لشدی، منه قیشقیردی و ‘اینسان حاق‌لاری قونوسوندا درس دینله‌یه‌جگیم سون اؤلکه آمریکا’ دئدی" دئیه دانیشدی.
